# Senija

Senija és un municipi de l'interior de la Marina Alta, al País Valencià, que té 658 habitants (INE 2007).

## Geografia

Senija s'estén al peu d'una petita muntanya, de manera que sembla la continuació de la falda. El relleu del municipi és ondat.
Es troba en el marge esquerre de la A-7 o Autovia de la Mediterrània, des de la qual es pot accedir al poble agafant l'eixida de Benissa. També està comunicada per la carretera CV-750 que, des de Parcent, passa per Alcalalí i Xaló.

## Història

La història de Senija ha estat vinculada a Benissa, població de la qual dista poc. En el segle xvi estava poblada exclusivament per moriscs; fins al 1535 fou annex de la parròquia de Benissa; no tenim gaires notícies de la seua carta pobla després de l'expulsió dels moriscs però el 1622 apareix ja amb una població de 33 famílies cristianes, nombre sensiblement inferior al dels últims anys de l'etapa morisca, de la qual cosa es deduïx el dany econòmic que patí arran de l'expulsió; en el segle xvii pertanyia a la família dels cavallers mercaders Zapata; el 1794 comptava ja amb 121 famílies que es dedicaven principalment a l'elaboració de panses amb destinació a l'exportació; en les darreres dècades la seua demografia ha retrocedit sensiblement.

## Economia

Senija viu de l'agricultura, cítric, garrofa, ametla i sobre tot vinyet que dona les famoses panses assecades al sol de la Marina i que ha proporcionat riquesa al poble. Al municipi també es produïx oli, vi dolç i tomaques assecades com la pansa. La proximitat a la costa ha permés l'arribada del turisme, que a Senija ve a dinar als restaurants que hi proliferen contínuament.

## Demografia

Té una població de 658 habitants (INE 2007). Un 37,80% dels residents en Senija són de nacionalitat estrangera, principalment procedents d'altres països de la Unió Europea.
La taula següent resumeix l'evolució del volum demogràfic de Senija al llarg de tota l'època estadística:
Evolució demogràfica de Senija :
| | 1857 | 1887 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005 | 2006 | 2007 |
| Població | 623 | 607 | 700 | 590 | 566 | 505 | 672 | 595 | 481 | 504 | 433 | 483 | 509 | 619 | 649 | 658 |

## Política i govern
### Composició de la Corporació Municipal

El Ple de l'Ajuntament està format per 7 regidors. En les eleccions municipals de 26 de maig de 2019 foren elegits 4 regidors de Compromís per Senija (Compromís) i 3 del Partit Popular (PP).
Eleccions municipals de 26 de maig de 2019 - Senija :
| Candidatura | Candidatura | Candidatura | Cap de llista | Vots | Vots | Regidors |
| | Compromís per Senija | | Joaquín Ginestar Roselló | 166 | 57,44% | 4 |
| | Partit Popular | | Juan Ferrer Bastidas | 117 | 40,48% | 3 |
| | Vots en blanc | | | 6 | 2,08% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 289 | 100 % | 7 |
| | Vots nuls | Vots nuls | Vots nuls | 8 | 2,69% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 297 | 78,16%** | |
| Abstenció | Abstenció | Abstenció | Abstenció | 83* | 21,84%** | |
| Total cens electoral | Total cens electoral | Total cens electoral | Total cens electoral | 380* | 100 %** | |
| Alcalde: Joaquín Ginestar Roselló (Compromís) (15/06/2019) Per majoria absoluta dels vots dels regidors (4 vots de Compromís) |||||||
| Fonts: JEC, JEZ Dénia, M. Interior, Periòdic Ara. (* No són vots sinó electors. ** Percentatge respecte del cens electoral.) |||||||

### Alcaldia

Des de 2019 l'alcalde de Senija és Joaquín Ginestar Roselló de Compromís per Senija (Compromís).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Francisco Ivars Pérez | UCD | 19/04/1979 | -- |
| 1983–1987 | Francisco Ivars Pérez | AP-PDP-UL-UV | 28/05/1983 | -- |
| 1987–1991 | Francisco Ivars Pérez | AP | 30/06/1987 | -- |
| 1991–1995 | Francisco Mas Ginestar | PP | 15/06/1991 | -- |
| 1995–1999 | Bernardo Moragues Mas | PP | 17/06/1995 | -- |
| 1999–2003 | Bernardo Moragues Mas | PP | 03/07/1999 | -- |
| 2003–2007 | Bernardo Moragues Mas | PP | 14/06/2003 | -- |
| 2007–2011 | Josep Moragues Santacreu | PSPV-PSOE | 16/06/2007 | -- |
| 2011–2015 | Josep Ivars Crespo | Bloc-Compromís | 11/06/2011 | -- |
| 2015–2019 | Josep Ivars Crespo | Compromís | 13/06/2015 | -- |
| 2019-2023 | Joaquín Ginestar Roselló | Compromís | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

## Galeria d'imatges

* Cova de la Garganta.
* Vista panoràmica de Senija.

## Referències

* ↑ Torres Adán, María (secretària-interventora). «Acta de la sesión extraordinaria de constitución de la Corporación y elección del alcalde», 15-06-2019.
* ↑ Junta Electoral Central «Resolución de 2 de julio de 2019, de la Presidencia de la Junta Electoral Central, por la que se procede a la publicación del resumen de los resultados de las elecciones locales convocadas por Real Decreto 209/2019, de 1 de abril, y celebradas el 26 de mayo de 2019, según los datos que figuran en las actas de proclamación remitidas por cada una de las Juntas Electorales de Zona. Provincias: Albacete, Alicante, Almería, Araba-Álava». Butlletí Oficial de l'Estat, 160, 05-07-2019, pàg. 72.506 [Consulta: 29 abril 2020].
* ↑ Junta Electoral de Zona de Dénia «Proclamación de candidaturas para las elecciones locales de 26 de mayo de 2019» (pdf) (en castellà). Butlletí Oficial de la Província d'Alacant. Diputació Provincial d'Alacant [Alacant], 82, 30-04-2019, pàg. 46. Edicte 4556 [Consulta: 2 agost 2019].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 25 juliol 2019].
* ↑ Ara. «Eleccions municipals 2019. Resultats a Senija», 26-05-2019. [Consulta: 25 juliol 2019].
* ↑ Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Senija. Històric de Govern Local». Portal d'informació ARGOS. [Consulta: 10 juny 2020].

## Enllaços externs

* Web oficial de l'Ajuntament de Senija (castellà)
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
* País Valencià, poble a poble, comarca a comarca, de Paco González Ramírez, d'on s'ha extret informació amb el seu consentiment